	Крачиш през покритата с мъгла равнина. При всяка твоя стъпка около теб се разбягват малки същества, но не можеш да различиш точните им форми в мъглата, плътно покриваща земята. Минавайки покрай един от каменните блокове, се спираш, за да го огледаш. Дребните образи, покриващи напуканата му повърхност, сякаш вибрират с някаква мистична енергия, която обаче е неведома за теб. Дори съвременните магове не могат да разчетат тези древни рунически знаци, издълбани преди два века от Истинските магове, които са били избити през изригването, унищожило нечестивия град Спайт.